
ЕЎРАЗІЙСКАЯ ЭКАНАМІЧНАЯ КАМІСІЯ
САВЕТ


РАШЭННЕ

	«10» чэрвеня 2022 г.
	        № 91
	                  г. Нур-Султан



Аб унясенні змяненняў у тэхнічны рэгламент Мытнага саюза «Электрамагнітная сумяшчальнасць тэхнічных сродкаў» (ТР МС 020/2011)

У адпаведнасці з артыкулам 52 Дагавора аб Еўразійскім эканамічным саюзе ад 29 мая 2014 года і пунктам 29 дадатку № 1 да Рэгламенту работы Еўразійскай эканамічнай камісіі, зацверджанага Рашэннем Вышэйшага Еўразійскага эканамічнага савета ад 23 снежня 2014 г. № 98, Савет Еўразійскай эканамічнай камісіі вырашыў:
1. Унесці ў тэхнічны рэгламент Мытнага саюза «Электрамагнітная сумяшчальнасць тэхнічных сродкаў» (ТР МС 020/2011), прыняты Рашэннем Камісіі Мытнага саюза ад 9 снежня 2011 г. № 879, змяненні згодна з дадаткам.
2. Гэта Рашэнне ўступае ў сілу па сканчэнні 180 каляндарных дзён з даты яго афіцыйнага апублікавання.

Члены Савета Еўразійскай эканамічнай камісіі:

	Ад Рэспублікі
Арменія
	Ад Рэспублікі
Беларусь
	Ад Рэспублікі
Казахстан
	Ад Кыргызскай
Рэспублікі
	Ад Расійскай
Федэрацыі

	


М. Грыгаран
	


І. Петрышэнка
	


Б. Султанаў
	А. Кажошаў
	А. Авярчук 



ДАДАТАК
да Рашэння Савета 
Еўразійскай эканамічнай камісіі
ад 10 чэрвеня 2022 г. № 91


ЗМЯНЕННІ,
якія ўносяцца ў тэхнічны рэгламент Мытнага саюза
«Электрамагнітная сумяшчальнасць тэхнічных сродкаў» (ТР МС 020/2011)

1. Па тэксце словы «Гэты тэхнічны рэгламент Мытнага саюза», «гэты тэхнічны рэгламент Мытнага саюза» ў адпаведным склоне замяніць адпаведна словамі «Гэты тэхнічны рэгламент», «гэты тэхнічны рэгламент» у адпаведным склоне, словы «адзіная мытная тэрыторыя Мытнага саюза» ў адпаведным склоне замяніць словамі «мытная тэрыторыя Саюза» ў адпаведным склоне, словы «адзіны знак абарачэння прадукцыі на рынку дзяржаў – членаў Мытнага саюза» ў адпаведным склоне замяніць словамі «адзіны знак абарачэння прадукцыі на рынку Саюза» ў адпаведным склоне.
2. Пункты 2 і 3 прадмовы выкласці ў наступнай рэдакцыі:
«2. Гэты тэхнічны рэгламент распрацаваны з мэтай устанаўлення на мытнай тэрыторыі Еўразійскага эканамічнага саюза (далей – Саюз) адзіных абавязковых для прымянення і выканання патрабаванняў па электрамагнітнай сумяшчальнасці тэхнічных сродкаў, а таксама забеспячэння свабоднага перамяшчэння тэхнічных сродкаў, якія выпускаюцца ў абарачэнне на мытнай тэрыторыі Саюза.
3. Калі ў дачыненні да тэхнічных сродкаў прыняты іншыя тэхнічныя рэгламенты Саюза (Мытнага саюза), якія ўстанаўліваюць патрабаванні да іх, то тэхнічныя сродкі павінны адпавядаць патрабаванням гэтых тэхнічных рэгламентаў Саюза (Мытнага саюза), дзеянне якіх на іх распаўсюджваецца.».
3. У артыкуле 1:
1) пункт 2 выкласці ў наступнай рэдакцыі:
«2. Гэты тэхнічны рэгламент не распаўсюджваецца:
на тэхнічныя сродкі:
якія выкарыстоўваюцца вытворцамі іншых тэхнічных сродкаў у якасці іх складнікаў і не прызначаны для самастойнага прымянення канчатковым спажыўцом (карыстальнікам);
пасіўныя ў дачыненні да электрамагнітнай сумяшчальнасці;
спецыяльна прызначаныя для гарантавання бяспекі ў сферы выкарыстання атамнай энергіі;
якія былі ва ўжыванні (эксплуатацыі);
на медыцынскія вырабы;
на абаронную прадукцыю для забеспячэння інтарэсаў абароны і бяспекі, у тым ліку тую, якая пастаўляецца па дзяржаўным абаронным заказе.
Калі для пэўных класаў, груп і відаў тэхнічных сродкаў вызначаны патрабаванні па электрамагнітнай сумяшчальнасці іншымі тэхнічнымі рэгламентамі Саюза (Мытнага саюза), якія ўступілі ў сілу, то з даты ўвядзення ў дзеянне такіх тэхнічных рэгламентаў дзеянне гэтага тэхнічнага рэгламенту ў дачыненні да гэтых тэхнічных сродкаў спыняецца.»;
2) у пункце 4:
слова «нацыянальным» выключыць;
словы «дзяржаў – членаў Мытнага саюза» замяніць словамі «дзяржаў – членаў Саюза (далей – дзяржавы-члены)».
4. У артыкуле 2:
1) у абзацы трэцім словы «тэхнічнага рэгламенту Мытнага саюза» замяніць словамі «гэтага тэхнічнага рэгламенту»;
2) абзац чацвёрты выкласці ў наступнай рэдакцыі:
«імпарцёр» – зарэгістраваная ва ўстаноўленым заканадаўствам дзяржавы-члена парадку на яе тэрыторыі юрыдычная асоба або фізічная асоба ў якасці індывідуальнага прадпрымальніка, якая заключыла з замежным вытворцам (прадаўцом) знешнегандлёвы дагавор на перадачу прадукцыі, ажыццяўляе выпуск гэтай прадукцыі ў абарачэнне і (або) яе рэалізацыю на мытнай тэрыторыі Саюза і нясе адказнасць за адпаведнасць прадукцыі патрабаванням тэхнічных рэгламентаў;
3) пасля абзаца пятага дадаць абзац наступнага зместу:
«канчатковы спажывец (карыстальнік) – юрыдычная або фізічная асоба, якая выкарыстоўвае тэхнічны сродак па прызначэнні, не звязаным з яго ўбудоўваннем у іншы тэхнічны сродак;»;
4) пасля абзаца шостага дадаць абзац наступнага зместу:
«партыя тэхнічных сродкаў – сукупнасць тэхнічных сродкаў аднаго наймення і (або) абазначэння, якія выраблены на працягу пэўнага інтэрвалу часу ў адных і тых ж вытворчых умовах і суправаджаюцца адным таварасуправаджальным дакументам;»;
5) пасля абзаца восьмага дадаць абзацы наступнага зместу:
«тэхнічны сродак, які быў ва ўжыванні (эксплуатацыі), – тэхнічны сродак з адным або некалькімі прыметамі эксплуатацыі (забруджванні, знешняя і ўнутраная запыленасць, сляды ўздзеяння экстрэмальных тэмператур, вадкасцей і сонечных прамянёў, карозія, паціна, пацёртасці, драпіны, умяціны і іншыя пашкоджанні, парушаныя або змененыя перадпрадажныя наладкі і праграмы, падвергнутыя рамонту або замененыя вузлы, дэталі або кампаненты, адсутнасць пломбаў, стопараў, заглушак, ахоўных пакрыццяў, абалонак, футаралаў і іншых элементаў, якія выдаляюцца пры эксплуатацыі), які прымяняўся па прызначэнні спажыўцом (карыстальнікам), аб чым ёсць дакументальнае пацвярджэнне;
тэхнічны сродак бытавога прызначэння – тэхнічны сродак, які прызначаны для прымянення спажыўцом (карыстальнікам) з мэтай, не звязанай з вытворчай, гандлёвай або іншай камерцыйнай дзейнасцю, і не ўтрымлівае ў эксплуатацыйных дакументах забароны на прымяненне ў быце;»;
6) у абзацы адзінаццатым словы «(рухомая або стацыянарная)» выключыць.
5. Па тэксце пункта 1 артыкула 3 словы «рэгламентам Мытнага саюза» замяніць словамі «рэгламентам Саюза (Мытнага саюза)».
6. Абзац чацвёрты артыкула 4 выкласці ў наступнай рэдакцыі:
«Віды электрамагнітных перашкод, якія могуць стварацца тэхнічным сродкам і (або) уздзейнічаць на тэхнічны сродак, прыведзены ў дадатку 2 да гэтага тэхнічнага рэгламенту.».
7. У артыкуле 5:
1) у пункце 1:
у абзацы першым словы «(тып, марка, мадэль – пры наяўнасці)», «і ўказаны ў эксплуатацыйных дакументах, якія прыкладаюцца да яго» выключыць;
у абзацы другім словы «(тып, марка, мадэль – пры наяўнасці)» выключыць;
2) у пункце 2 словы «(тып, марка, мадэль – пры наяўнасці)» выключыць;
3) у абзацы восьмым пункта 4:
пасля слова «ўмовы» дадаць слова «мантажу,»;
словы «– устанаўленне патрабаванняў да іх» выключыць;
4) пункт 5 выкласці ў наступнай рэдакцыі:
«5. Эксплуатацыйныя дакументы выконваюцца на рускай мове і пры наяўнасці адпаведных патрабаванняў у заканадаўстве дзяржавы-члена на дзяржаўнай мове (дзяржаўных мовах) дзяржавы-члена, на тэрыторыі якой рэалізуюцца тэхнічныя сродкі. Літарныя таварныя знакі, імёны ўласныя, назвы населеных пунктаў і іншыя найменні і рэквізіты ў эксплуатацыйных дакументах могуць прыводзіцца на іншых мовах. Адзінкі вымярэння могуць прыводзіцца з выкарыстаннем іх міжнароднага абазначэння.
[bookmark: _GoBack]Звесткі аб тэхнічным сродку бытавога прызначэння, прадугледжаныя пунктам 4 гэтага артыкула, павінны быць прадстаўлены на папяровым носьбіце. Да тэхнічнага сродку бытавога прызначэння можа быць прыкладзены камплект эксплуатацыйных дакументаў на электронных носьбітах.
Эксплуатацыйныя дакументы, якія ўваходзяць у камплект тэхнічнага сродку небытавога прызначэння, могуць быць выкананы толькі на электронных носьбітах.
Калі аб’ём звестак, прадугледжаных пунктам 4 гэтага артыкула, дазваляе, то эксплуатацыйныя дакументы дапускаецца не ўкладаць, а звесткі ўказваць на самім тэхнічным сродку або на яго ўпакоўцы.».
8. У артыкуле 6:
1) у пункце 1 словы «Пералік стандартаў, у выніку прымянення якіх на добраахвотнай аснове забяспечваецца выкананне патрабаванняў тэхнічнага рэгламенту Мытнага саюза» замяніць словамі «пералік міжнародных і рэгіянальных (міждзяржаўных) стандартаў, а ў выпадку іх адсутнасці – нацыянальных (дзяржаўных) стандартаў, у выніку прымянення якіх на добраахвотнай аснове забяспечваецца выкананне патрабаванняў гэтага тэхнічнага рэгламенту»;
2) у пункце 2 словы «Пералік стандартаў, якія ўтрымліваюць правілы і метады даследаванняў (выпрабаванняў) і вымярэнняў, у тым ліку правілы адбору ўзораў, неабходныя для прымянення і выканання патрабаванняў тэхнічнага рэгламенту Мытнага саюза і ажыццяўлення ацэнкі (пацвярджэння) адпаведнасці прадукцыі» замяніць словамі «пералік міжнародных і рэгіянальных (міждзяржаўных) стандартаў, а ў выпадку іх адсутнасці – нацыянальных (дзяржаўных) стандартаў, якія ўтрымліваюць правілы і метады даследаванняў (выпрабаванняў) і вымярэнняў, у тым ліку правілы адбору ўзораў, неабходныя для прымянення і выканання патрабаванняў гэтага тэхнічнага рэгламенту і ажыццяўлення ацэнкі адпаведнасці аб’ектаў тэхнічнага рэгулявання».
9. У артыкуле 7:
1) у абзацах першым і другім пункта 4 і ў абзацы першым падпункта 6.2 пункта 6 словы «Адзіны рэестр органаў па сертыфікацыі і выпрабавальных лабараторый (цэнтраў) Мытнага саюза» замяніць словамі «адзіны рэестр органаў па ацэнцы адпаведнасці Саюза»;
2) у сказе першым абзаца першага пункта 9 словы «заканадаўствам Мытнага саюза» замяніць словамі «актамі, якія ўваходзяць у права Саюза»;
3) у абзацы першым пункта 12 словы «дзяржаў – членаў Мытнага саюза» замяніць словамі «дзяржавы-члена».
10. У пункце 5 артыкула 8 словы «рэгламентаў Мытнага саюза» замяніць словамі «рэгламентаў Саюза (Мытнага саюза)».
11. Артыкул 9 прызнаць страціўшым сілу.
12. У пункце 3 дадатку 1 да ўказанага тэхнічнага рэгламенту слова «светлавое» выключыць.
13. Найменне дадатку 2 да ўказанага тэхнічнага рэгламенту выкласці ў наступнай рэдакцыі:
«Віды электрамагнітных перашкод, якія могуць стварацца тэхнічным сродкам і (або) уздзейнічаць на тэхнічны сродак».
14. Пункты 2 і 3 дадатку 3 да ўказанага тэхнічнага рэгламенту выкласці ў наступнай рэдакцыі:
«2. Персанальныя электронныя вылічальныя машыны (персанальныя камп’ютары):
персанальныя электронныя вылічальныя машыны, у тым ліку сістэмныя блокі;
апараты касавыя, у тым ліку тыя, якія працуюць сумесна з вылічальнай машынай.
3. Тэхнічныя сродкі бытавога і офіснага прызначэння, якія падключаюцца да персанальных электронных вылічальных машын:
сканеры, прынтары і капіравальныя апараты (уключаючы шматфункцыянальныя ўстройствы);
маніторы;
крыніцы бесперабойнага сілкавання;
актыўныя акустычныя сістэмы з сілкаваннем ад сеткі пераменнага току;
мультымедыйныя праектары.».

